מא הואטנג

מא הוּאַטֶנג (בסינית: 马化腾, פין-יין: Mǎ Huàténg; ), או בכינויו המערבי פּוֹני מא, הוא איל הון מיליארדר סיני. הוא המייסד, יו"ר והמנכ"ל של אחת מחברות ההאינטרנט והטכנולוגיה הגדולות בעולם, Tencent. הונו האישי מוערך, נכון למאי 2022, בכ-37.3 מיליארד דולר.

מא, בוגר אוניברסיטת שנג'ן, שהוגדר ב-2014 כאחד האנשים המשפיעים בעולם על ידי מגזין Time, ביחד עם חבריו מתקופת הלימודים לרבות טוני ג'אנג הוא הקים את Tencent בשנת 1998 כאשר המוצר הראשון שלה, תוכנת מסרים מיידיים שנקראה "Tencent QQ", הפכה במהרה לפופולרית בסין. החברה התפתחה במהרה עד שהוגדרה "התשובה הסינית ל-AOL". מא מחזיק בתפקיד מנכ"ל החברה "Tencent Holdings", אחת משלושת חברות האינטרנט הגדולות בסין (יחד עם קבוצת עליבאבא ובאידו). בסוף ספטמבר 2012 כבר היו ל QQ מעל 780 מיליון משתמשים רשומים.

בינואר 2021 הוערך הונו במעל 74 מיליארד דולר.

ביוגרפיה

חיים מוקדמים
מא נולד בגואנגדונג בשנת 1971.

כאשר אביו, מא צ'נשו, קיבל עבודה כמנהל נמל בשנג'ן, מא הצעיר התלווה אליו. הוא נרשם לאוניברסיטת שנזן ב-1989, וסיים את לימודיו ב-1993 עם תואר ראשון במדעי המחשב.

קישורים חיצוניים

הערות שוליים 

מייסדי חברות טכנולוגיה סינים
מיליארדרים סינים
סינים שהופיעו ברשימת טיים 100
סינים שנולדו ב-1971